procesaur/Wiki.mk huggingface dataset:
Елул

Elul (אֱלוּל) — дванаесеттиот месец од граѓанскиот и шестопт месец од верскиот еврејски календар. Ова е летен месец со 29 дена. Обично се совпаѓа со август–септември во грегоријанскиот календар. Името му е донесено од Вавилонското ропство и потекнува од акадскиот збор за жетва, каде се користи поимот '''' за овој месец.
Во јудаизмот, елул е месец на покајание во подготовка за Големите празници Рош ашана и Јом кипур. Поимот „елул“ е сличен на коренот за „потрега“ во арамејски. Според Песна над песните (Соломоновата песна) во Талмудот, зборот „елул“ акроним од стихот ''Ани лдоди вдоди ли'' („Јас му припаѓам на мојот возљубен, а мојот возљубен мене“). Елул се смета за време на потрага во срцето по поголема блискост со Бога и подготовка за Судниот ден (Рош ашана) и Денот на искупувањето (Јом кипур).
Во текот на елул се вршат низа посебни обреди кои се вршат пред Големите празници. По обичај, секое утро (осевн на Шабат) се дува во шофар од Рош ходеш (првиот ден во месецот) до денот пред Рош ашана. Намерата е со звукот да предизвика духовно побудување кај верникот пред настапувањето на празниците. Како дел од овие подготовки, во елул се почнува барањето и давањето прошка. По обичај се кажуваа и Псалм 27 секој ден од Рош ходеш до Ошана раба на Сукот (во тишри).
Покрај дувањето во шофар, друг поважен обред е кажување на селихот (покајнички молитви) секое утро пред изгрејсонце во текот на седмицата пред последната среда пред Рош ашана (кај Ашкеназите) и секое утро во текот на целиот месец (кај Сефардите). Ашкеназите почнуваат со кажување на селихот на посебна богослужба помеѓу сончевата полноќ (не во 00:00 ч.) и првото зазорување на првиот дел од селихотот.
Многумина во овој месец одат да ги посетат гробовите на блиските покојници за да им се оддаде почит на преминатите што нè поттикнуваат да живееме поисполнет живот.
Оние што пишуваат писма во елул по обичај ги почнуваат и завршуваат со желби за добра година. Обично благословот гласи ''Ктива вахатима това'' („да ти е добро пишано и запечатено“), што значи дека на лицето му се пожелува да му биде пишано добро за претстојната година. Според преданијата, на секому му се пишува убаво или неубаво во годината што претстои, во зависност од тоа колку грешеле и колку се труделе да ги искупат своите неубави постапки. На Јом кипур оваа судбина „се запечатува“.
1 На други јазици
*На турски, месецот септември се нарекува „ејлул“ (''tr''), што е изведено од |أيلول, aylūl'' што се користи во Левантот. Истиот поим на акадски гласи ''''.
2 Поврзано
* Рош ашана
* Песна над песните
* Јом кипур
Сурова милост

Сурова милост (англиски: ''Savage Grace'') е американски филм од 2007 година, во режија на Том Калин. Главните улоги ги толкуваат: Џулиен Мур и Стивен Дилејн.
1 Содржина
Барбара Дели влегува во светот на богатите, мажејќи се за индустријалецот Брукс Бекланд. По раѓањето на нивниот син Тони, животот започнува да ѝ пропаѓа. Детето неприродно се врзува за мајката, а во очите на таткото тој станува слика на неуспешен човек. Потоа, Брукс започнува да се губи во работата и во љубовните врски, мајката е очајна и влегува во инцесоидна врска со нејзиниот пораснат син, кој е хомосексуалец.
Ема (филм)

Ема — филм, во режија на Даглас Макграт. Главните улоги ги толкуваат: Гвинет Палтроу, Џејмс Козмо, Софи Томсон, Џереми Нортам, Тони Колет и Грета Скаки. Филмот е снимен според книгата на Џејн Остин.
1 Содржина
Филмот претставува романтична приказна, сместена во 1800 година, во Англија. Ема Вудхаус е разгалена дваесетгодишна убава и богата девојка. Таа е секогаш желна за нови случки, а особено за нови пријателства и само таа може да се справи со нејзиниот, по малку чуден, татко. Таа е убедена дека никогаш нема да се омажи и ужива да се става во стројник.
Дванаесетмината на Оушн

Дванаесетмината на Оушн (|Ocean's Twelve) — американски филм од 2004 година, во режија на Стивен Содерберг. Главните улоги ги толкуваат: Џорџ Клуни, Бред Пит и Џулија Робертс. Филмот е второ продолжение на серијалот за Оушн.
1 Содржина
Дени Оушн планира три грабежи низ Европа, во Амстердам, Париз и Рим. Разбеснет поради парите што му ги украле, Тери Бенедикт испраќа свој човек во потрага по Дени. Во планот за грабеж е вклучена и привлечната Изабел Лири, агент на Јуропол. Дружината се среќава во Чикаго со поранешната жена на Дени, Тес, која е дванаесеттиот член на групата.
Гордост и предрасуда (филм)

„Гордост и предрасуда“ (англиски: ''Pride and Prejudice'') е британски филм од 2005 година, во режија на Џо Рајт (Joe Wright). Авторка на сценариото е Дебора Могах (Deborah Moggach), засновано врз истоимениот роман на Џејн Остин, а главните улоги ги толкуваат: Кира Најтли (Keira Knightley), Метју Мекфедјен (Matthew Macfadyen), Доналд Сатерленд (Donald Sutherland), Розамунд Пајк (Rosamund Pike), Бренда Блетин (Brenda Blethyn), Сајмон Вудс (Simon Woods), Руперт Френд (Rupert Friend), Том Холандер (Tom Hollander) и Џуди Денч (Judi Dench). Филмот бил номиниран за наградата „Оскар“ во четири категории (сценографија, костимографија, музика и главна женска улога), бил прогласен за најдобар британски филм (''Empire Award''), а Рајт ја освоил наградата на BSFC за најдобар млад режисер. Исто така, со изведбата на улогата на Елизабет Бенет се прославила дваесетгодишната Кира Најтли.
1 Содржина
Дејството на филмот се одвива во Англија. Госпоѓата Бенет (ја игра Блетин) ги одгледува своите ќерки: Џејн, Елизабет (ја игра Најтли), Мери, Кити и Лидија, со намера да ги омажи за богат маж, кој со своето богатство би го издржувал целото семејство. Тие не се од висока класа, а нивната куќа во Хартфордиш ќе биде наследена од далечен роднина, ако умре господинот Бенет (го игра Сатерленд). Кога богатиот господин Бингли (го игра Вудс) и неговиот најдобар пријател, господинот Дарси (го игра Мекфедјен) пристигнуваат во градот за да го поминат летото на еден имот што се наоѓа во близина, сите девојки од околината ги зафаќа голема возбуда. Тогаш, Џејн се вљубува во Бингли, а и тој ја забележува неа, зашто таа е најубавата меѓу сестрите Бенет. Дарси, пак, се вљубува во дрската Елизабет, која исто така го сака него, иако не сака да го признае тоа...
Трансформери (филм)

''Трансформери'' (англиски: ''Transformers'') — американски филм од 2007 година, во режија на Мајкл Беј. Главните улоги ги толкуваат: Меган Фокс, Шаја Лабаф, Џон Војт и Џон Тортуро. Филмот постигнал голем комерцијален успех, а бил номиниран за наградата „Оскар“ во три категории.
1 Содржина
Во дамнешни времиња, на планетата Кибертрон се води војна меѓу благородните Автоботи, предводени од мудриот Оптимус Прајм, и злобните Десептикони, чиј командант е страшниот Мегатрон. Двете војски се борат за да го присвојат талисманот „олспарк“, кој му дава неограничена моќ на оној што го поседува. Поради сплет на околности, борбата се преселува на Земјата, каде клучот на врвната моќ се наоѓа кај еден младинец.
2 Улоги
Глумец, Улога
Шаја Лабаф, Сем Витвики
Меган Фокс, Микаела Бејнс
Џош Думел, Вилијам Ленокс
Тајрис Гибсон, наредник Епс
Џон Туртуро, Симонс
Џон Војт, Џон Келер
Рејчел Тејлор, Меги Мадсен
Кевин Дан, Рон Витвики
Питер Кален, Оптимус Прајм
3 Останато
3.1 Останати филмови за Трансформери
Филм, Година, Режисер
''Transformers: Revenge of the Fallen'', 2009, Мајкл Беј
'' Transformers: Dark of the Moon'', 2011, Мајкл Беј
'' Transformers: Age of Extinction'', 2014, Мајкл Беј
'' Transformers: The Last Knight'', 2017, Мајкл Беј
'' Bumblebee '', 2018, Travis Knight
'' Transformers: Rise of the Beasts'', 2023, Steven Caple Jr.
''Transformers/G.I. Joe Crossover'', TBA
3.2 Анимирани филмови за Трансформери
Филм, Година, Режисер
''The Transformers: The Movie '', 1986, Nelson Shin
'' Transformers One '', 2024, Josh Cooley
3.3 Анимирани серии за Трансформери
Серија, Година
''The Transformers'', 1984-87
''Transformers: The Headmasters '', 1987-88
''Transformers: Super-God Masterforce'', 1988-89
''Transformers: Victory'', 1989
''Transformers: Zone '', 1990
'' Transformers: Generation 2'', 1992-94
''Beast Wars: Transformers'', 1996-99
'' Beast Wars II: Super Life-Form Transformers'', 1998-99
''Super Life-Form Transformers: Beast Wars Neo '', 1999
''Beast Machines: Transformers '', 2000
''Transformers: Robots in Disguise'', 2000
''Transformers: Armada'', 2002-2003
''Transformers: Energon'', 2004
''Transformers: Cybertron'', 2005
''Transformers: Animated'', 2007-2009
''Transformers: Prime'', 2010-2013
''Transformers: Rescue Bots'', 2012-2016
''Transformers Go!'', 2013-2014
''Transformers: Mystery of Convoy'', 2015
''Transformers: Robots in Disguise'', 2016
''Transformers: Combiner Wars'', 2016
''Transformers: Titans Return'', 2017
'' Transformers: Power of the Primes'', 2018
''Transformers: Cyberverse '', 2018-2020
''Transformers: Cyberverse'', 2020-2021
''Transformers: Rescue Bots Academy'', 2019-2021
''Transformers: BotBots'', 2022
''Transformers: EarthSpark'', 2022
Епир (регион)

Епир — географски и историски регион во Југоисточна Европа, поделен помеѓу Грција и Албанија. Се наоѓа помеѓу планините Пинд и Јонско Море, кој се протега од Валона и Кераниски Планини во северниот дел до Амброзискиот Залив и руинираниот римски град Никопол во јужниот дел. Тој во моментов е поделен помеѓу регионот Епир во Северозападна Грција и окрузите Ѓирокастро, Валона, Белград во јужна Албанија. Најголемиот град во Епир е Јанина, седиште на префектурата Епир, а Ѓирокастро е најголемиот град во албанскиот дел на Епир.
Карпестиот и планински регион Епир беше северозападна областа на Стара Грција. Таа била населена од страна на грчките племиња Хаонци, Молозијци и Тесиротијани, и дом на светилиштето на Додона, најстариот антички грчки јасновидец, и еден од најпрестижните после Делфи. Обединети во една држава во 370 година п.н.е. од династијата Еакиди, Епир ја постигнува славата во времето на царот Пир Епирски, чиј поход против Рим води потекло на поимот „Пирова победа“. Епир подоцна стана дел од Римското Царство заедно со остатокот на Грција во 146 п.н.е., што беше проследено со Византија. По падот на Цариград во Четвртата крстоносна војна, Епир стана центар на деспотство Епир, една од земјите наследнички на Византиското Царство. Освоен од страна на Отоманското Царство во 15 век, Епир стана полунезависен за време на владеењето на Али Паша во почетокот на 19 век, но Османлиите повторно воспоставија контрола во 1821 година. По Балканските војни и Првата светска војна, Јужен Епир стана дел на Грција, додека северниот дел на Епир стана дел од новоформираната држава Албанија.
ATC код V03

1 V03A Сите други терапевтски производи
1.1 V03AB Антидоти
:V03AB01 Ипекакуана
:V03AB02 Налорфин
:V03AB03 Едетати
:V03AB04 Пралидоксим
:V03AB05 Преднизолон и прометазин
:V03AB06 Тиосулфат
:V03AB08 Натриум нитрит
:V03AB09 Димеркапрол
:V03AB13 Обидоксим
:V03AB14 Протамин
:V03AB15 Налоксон
:V03AB16 Етанол
:V03AB17 Метилтиониниум хлорид
:V03AB18 Калиум перманганат
:V03AB19 Физостигмин
:V03AB20 Бакар сулфат
:V03AB21 Калиум јодид
:V03AB22 Амил нитрит
:V03AB23 Ацетилцистеин
:V03AB24 Дигиталис антитоксин
:V03AB25 Флумазенил
:V03AB26 Метионин
:V03AB27 4-диметиламинофенол
:V03AB29 Холинестераза
:V03AB31 Берлинско сино
:V03AB32 Глутатион
:V03AB33 Хидроксокобаламин
:V03AB34 Фомепизол
:V03AB35 Сугамадекс
:V03AB36 Фентоламин
:QV03AB90 Атипамезол
:QV03AB91 Сармазенил
:QV03AB92 Дипренорфин
:QV03AB93 Јохимбин
:QV03AB94 Толазолин
1.2 V03AC Хелирачки агенси на железо
:V03AC01 Дефероксамин
:V03AC02 Деферипрон
:V03AC03 Деферасирокс
1.3 V03AE Лекови кои се користат во третман на хиперкалемија и хиперфосфатемија
:V03AE01 Полистирен сулфонат
:V03AE02 Севеламер
:V03AE03 Лантан карбонат
:V03AE04 Калциум ацетат и магнезиум карбонат
:V03AE05 Сукроферик оксихидроксид
:V03AE06 Колестилан
:V03AE07 Калциум ацетат
:V03AE08 Фери цитрат
1.4 V03AF Детоксифицирачки агенси за антинеопластичен третман
:V03AF01 Месна
:V03AF02 Дексразоксан
:V03AF03 Калциум фолинат
:V03AF04 Калциум левофолинат
:V03AF05 Амифостин
:V03AF06 Натриум фолинат
:V03AF07 Разбуриказа
:V03AF08 Палифермин
:V03AF09 Глукарпидаза
:V03AF10 Натриум левофолинат
:V03AF11 Аргинин и лизин
1.5 V03AG Лекови за третман на хиперкалцемија
:V03AG01 Натриум целулоза фосфат
1.6 V03AH Лекови за третман на хипогликемија
:V03AH01 Диазоксид
1.7 V03AN Медицински гасови
:V03AN01 Кислород
:V03AN02 Јаглерод диоксид
:V03AN03 Хелиум
:V03AN04 Азот
:V03AN05 Медицински воздух
1.8 V03AX Други терапевтски производи
:V03AX02 Налфурафин
:V03AX03 Кобицистат
1.9 V03AZ Нервни депресанти
:V03AZ01 Етанол
Шипољ

Шипољ (албански: ''Shipol''; |Šipolje) — населба во општината Косовска Митровица, односно веќе е урбанизирана и е дел од градот. Спаѓа во округот Косовска Митровица, Република Косово. Според пописот од 2011, населението изнесува 4.834 жители.
1 Население
Според пописот од 2011, населението изнесува 4.834, од кои:
*4.818 Албанци
*2 Бошњаци
*1 Србин
ФК Вил

ФК Вил е швајцарски фудбалски клуб од градот Вил, во источниот дел на Швајцарија. Клубот е основан во 1900 година.
Најголемиот успех на клубот бил освојувањето на Купот на Швајцарија во 2004 година со победа над Грасхопер во финалето.
1 Бои и амблеми
Официјалните бои на клубот се бела и црна.
2 Титули
* Куп на Швајцарија
** Победник (1) : 2004.
Стража (превој)

Стража — планински превој во западна Македонија кој ги спојува Полошката и Кичевската Котлина на надморска височина од 1.212 м.
Најкарактеристични палеоземјишни облици кои се зачувани на територијата на Република Македонија се остатоци од преграбенските или прелимниските, односно преезерски долини. Тоа се доловите, а некаде и речни тераси од старите речни долини, кои постоеле пред распарчувањето на старата балканска маса. Тогашната речна мрежа имала поинакви правци на речни долини. Една таква долина била долината на Ѓаватска Река, која доаѓала од запад и течела кон југоисток, во правец на Егејскиот дел на Македонија. Со радијалните тектонски движења Ѓаватска Река била распарчена, при што се спуштиле Охридската и Преспанската Котлина и Пелагонија, а се издигнале околните планини. Остатоци од оваа река во вид на фосилен-флувијален релјеф - речни тераси и речен нанос од песок и чакал, се наоѓаат на надморска височина на денешните патни правци на превлаците: Буково - 1207 м (помеѓу Охридската и Преспанската Котлина) и Ѓавато - 1067 м (помеѓу Преспанска Котлина и Пелагонија).
Превлаци, односно превои како релјефни траги од старите речни долини има на повеќе места во Република Македонија. Такви се Плетвар (995 м), Присад (1093 м) меѓу Пелагонија и Повардарието, потоа Буковиќ (1.185 м), Стража (1.212 м) меѓу Полошката и Кичевската Котлина, Пресека (1.082 м) меѓу Кичевска Котлина и Дебрца, Калдармибогаз меѓу Полог и Скопска Котлина, Барбарас и Уши помеѓу Порече и Пелагонија и др.
Мери и Макс (анимиран филм)

Мери и Макс (англиски: ''Mary and Max'') е австралиски анимиран филм од 2009 година, во режија на Адам Елиот (Adam Elliot), кој е автор и на сценариото. Гласовите на главните ликови во филмот ги позајмуваат: Тони Колет (Toni Collette), Филип Сејмур Хофман (Philip Seymour Hoffman) и Ерик Бана (Eric Bana). Филмот има освоено четири награди (меѓу кои и „Кристална мечка“ на Филмскиот фестивал во Берлин), а имал уште седум номинации.
1 Содржина
Мери Дејзи Динкл (ја глуми Колет) е осумгодишно девојче кое живее во предградието на Мелбурн, како единствена ќерка на мајката-алкохоличар и растроениот татко. Таа живее обичен живот и најмногу сака да пие кондензирано млеко и да ја гледа омилената цртана серија. Истовремено, во Њујорк живее Макс Џери Хоровиц (го глуми Сејмур Хофман), човек на четириесет и четири години, кој е осамен, променил многу работи и боледува од Аспергеровиот синдром. И тој по цел ден гледа телевизија и собира играчки со ликовите од омилената цртана серија. Исто така, тој многу сака да јаде чоколади и има проблеми со тежината.
Еден ден, Мери случајно ја наоѓа адресата на Макс и решава да му напише писмо, а тој ѝ одговара. Така, започнува нивното долгогодишно допишување. Во меѓувреме, Мери созрева, нејзините родители умираат, таа го завршува факултетот како најдобар студент, а потоа пишува книга за болеста на Макс. Сепак, таа нема среќа во љубовта: уште како мало девојче се вљубува во момчето до соседството, Гркот Дамијан (го глуми Бејна), но цело време, двајцата се срамежливи и таа никогаш не собира храброст да му ја соопшти љубовта. Тие се зближуваат дури на погребот на мајка ѝ на Мери, по што се венчаваат.
Макс, пак, го живее својот монотон, осамен живот, исполнет со постојаното дебелеење, дружењето со своите миленичиња, посетите на психијатарот и нервозата поради загадувањето на улиците на Њујорк. Во меѓувреме, поради едно писмо од Мери, во кое таа го прашува за љубовта и сексот, Макс полудува и го затвораат во психијатриска болница, каде поминува осум месеци и тогаш, тој не може да се допишува со Мери. По дипломирањето, Мери ја печати својата книга и му пишува на Макс, подготвувајќи се да го посети и лично да му го врачи првиот примерок. Меѓутоа, Макс повторно збеснува, ја отстранува буквата М од својата машина за пишување и ѝ ја праќа на Мери во писмо. Мери сфаќа дека го повредила Макс и го пали целиот тираж на книгата, по што се повлекува во домашна изолација, постанува алкохоличарка, а Дамијан ја остава и оди да живее на Нов Зеланд во хомосексуален брак со еден свој пријател. Мери му испраќа на Макс пакет со чаша, на која пишува дека ѝ е жал, но тој и понатаму не ѝ пишува. Во меѓувреме, Макс добива многу пари на лото, но речиси целата сума ѝ ја поклонува на сосетката, а за себе купува оргомно количество чоколади.
Лишена од писмата на Макс, Мери сака да се обеси, но тогаш простигнува пакет од Макс, полн со играчките од нејзината и неговата омилена цртана серија. Радосна, по некое време, Мери конечно оди во Њујорк за да го посети, но кога ќе влезе во неговиот стан, го пронаоѓа мртов на фотелјата.
Еврејска заедница во Република Македонија

Еврејска заедница во Република Македонија (ЕЗРМ) — еврејска заедница во Македонија која брои околу 250 членови, од кои најголем дел се Сефарди.
Заедницата е една од петте верски заедници кои се влезени во Уставот на Македонија.
1 Историја
Преживеаните Евреи од Холокаустот по Втората светска војна решаваат да ја продолжат долгата традиција на еврејски општини во Македонија и ја обновуваат Еврејската општина во Скопје. На 26 декември 1944 година во Скопје е создаден Првиот македонско-еврејски народноослободителен одбор на кој е донесена одлука за создавање на македонско-еврејска општина во рамките на Сојузот на еврејските општини на Југославија. Наредната година била обновена и Еврејската општина во Битола, а како нејзин прв и последен претседател бил избран Жозеф Камхи, којшто подоцна се преселил во Израел. Општината згаснува со постоење по само две години.
Како прв претседател на скопската општина бил избран Ѓорѓи Блаер. Во 1946 година, општината броела 471 член, од кои една четвртина биле дојдени од други делови на Југославија. Со создавањето на Израел како држава во 1948 година, голем дел од членството се иселило таму, како и во други земји.
Општината се наоѓала во старото Еврејско маало, во подножјето на тврдината Кале. При катастрофалниот земјотрес во 1963 година, зградата на општината била делумно оштетена. Во 1964 година, штетите биле поправени и општината го добила името д-р Алберт Вајс. Новата денешна зграда била изградена во 1975 година.
Во 1991 година, по прогласувањето на осамостојувањето на Македонија, Еврејската заедница се одделува од Сојузот на еврејските општини на Југославија и продолжува да работи самостојно.
2 Библиотека
Библиотеката на Еврејската заедница во република Македонија е создадена заедно со обновувањето на заедницата по завршувањето на војната.
Денес, библиотеката располага со 1.150 наслови. Покрај библиотеката, Еврејската заедница има своја издавачка дејност и досега се објавени повеќе десетици наслови, како и преводи на книги.
3 Синагога
Во рамките на зградата на Еврејската заедница во Република Македонија се наоѓа и синагогата „Бет Јаков“ — повторно осветена на 11 март 2000 година.
4 Поврзано
* Македонски Евреи
* Меморијален центар на холокаустот на Евреите од Македонија
* Депортација на Евреите од Македонија
Куп на Македонија во кошарка 2015

Купот на Македонија 2015 било 23. издание на Купот на Македонија во кошарка. Завршниот турнир се одиграл во спортскиот центар Јане Сандански во Скопје во организација на КК МЗТ Аеродром. Во ова издание шампион бил Работнички.
1 Место на одржување
Скопје
Спортски центар Јане Сандански
Капацитет: 5,400
2 Квалификации
2.1 Пласман
Пласман на екипите од Првата лига по девет одиграни кола.
Место, Екипа, Забелешка
1., МЗТ Аеродром, Пласман во квалификации - Четвртфинале
2., Работнички
3., Фени Индустри
4., Куманово 2009
5., Карпош Соколи 2000
6., Кожув
7., Струмица, Пласман во квалификации - Осминафинале
8., Гоце Делчев
9., Водњански Лисици
Пријавена екипа од Втората лига
10., Т-Баскет, Пласман во квалификации - Осминафинале
2.2 Осминафинале
3 Завршен турнир
3.1 Ждрепка
Излекувањето на паровите се извршило на 4 февруари 2015.
4 Победнички состав
број, име, позиција, државјанство
4, Миљан Павковиќ, Бек
5, Димитар Мираковски, Разигрувач
6, Дарко Соколов, Бек
7, Ненад Станков, Крило
9, Ѓорѓи Чековски, Крилен центар
10, Ивица Димчевски, Бек /Крилен центар
11, Тодор Гечевски, Центар
12, Марјан Ѓуров, Крило
15, Игор Бијелиќ, Центар /Крилен центар
19, Илин Веселковски
24, Јане Петровски (К), Разигрувач
Ристе Стефанов, Бек
Александар Митровиќ, Крилен центар
Победник воКупот на Македонија 2015
Работнички 9. титула
Главен тренер
* Марјан Србиновски
5 Признанија
* Најкорисен играч на финалето - Ѓорѓи Чековски (Работнички)
6 Поврзано
* Прва македонска кошаркарска лига 2014/15
* Втора македонска кошаркарска лига 2014/15
Маѓепсаната Ела (филм)

Маѓепсаната Ела (англиски: ''Ella Enchanted'') е американско-британско-ирски филм од 2004 година, во режија на Том О'Хевер. Главните улоги ги толкуваат: Ен Хатавеј и Хју Денси.
1 Содржина
Ела живее во магичен свет, во кој сите деца, во моментот кога ќе се родат, добиваат „подарок“ од кумата-самовила. На своето раѓање, Ела добила подарок - послушност, кој истовремено е и нејзиното проклетство. Како последица на тоа, Ела не може да одбие никаква наредба, поради што често запаѓа во немилост на разни бескрупулозни личности.
Морален ризик

Моралниот ризик во економијата е претставен како ситуација во која еден агент презема ризични активности за кои е заштитен од ризикот бидејќи некое друго лице ќе ја сноси штетата. Се појавува поради постоење на асиметрија на информации помеѓу агентите. Имено поединецот или групата што презема ризици знае повеќе за сопствените намери од тие што ги поднесуваат последиците.
Се смета дека за првпат терминот морален ризик бил употребен во осигурувањето уште во 19 век. Сепак бил споменуван и еден век порано во истражувањата за теоријата на одлучување но во друга смисла. Во 1960-тите повторно се појавува како тема на истражување кај економистите преку кои се прикажуваат неефикасностите поради изместување на ризиците. Во 1996 Нобеловата награда за Економија ја добиваат Џејмс Мирлес и Вилијам Викри за нивните истражувања во асиметричните информации меѓу кои е и моралниот ризик.
1 Економска теорија
Теоретската анализа за моралниот ризик ја постави Вилијам Викри, а ја реши Џејмс Мирлес. Проблем во осигурувањето е дека штетата од осигурените објекти не зависи само од надворешни фактори како што се времето и обидот за кражба, туку и од грижата на купувачот на полисата. Грижата не може да биде набљудувана и поради тоа крајниот резултат зависи од сопствените акции на агентот кој ја држи полисата. Конечниот исход е неефикасност во економијата. Мирлес истакна дека акциите на агентот индиректно имплицираат на избор од веројатности за различни резултати. Условите за оптималност на тој начин ни обезбедуваат информации за изборот на агентот и степенот до кој треба да обезбеди осигурителна заштита. Во дизајнирањето на полисата осигурителот треба да ги земе предвид трошоците преку кои ќе го стимулира агентот да се однесува дисциплинирано. Колку е поголема осетливоста на агентот за казна и колку се подостапни информациите за изборот на агентот, толку се помали трошоците. Решението на проблемот предлага агентот да преземе дел од штетата доколку настане, а осигурителот да се грижи за осигурениот објект исто како да не е осигурен.
2 Моралниот хазард во финансиите
Пример за морален хазард во финансиите се активностите од американската осигурителна компанија AIG пред почетокот на финансиската криза од доцните 2000-ти. Луѓето кои инвестираа во неа мислеа дека парите им се сигурни бидејќи AIG имаше највисок кредитен рејтинг даден од сите кредитни агенции. Меѓутоа компанијата продаваше кредитни свопови и хартии од вредност обезбедени со хипотека. Трговците кои ги продаваа не поднесуваа никаков ризик, туку целиот паѓаше на товар на AIG, кој пак не се грижеше бидејќи се сметаше дека е преголем за да пропадне. Тоа значеше дека доколку компанијата не е во состојба да ги исплати плаќањата државата ќе ги спаси. На крајот тоа и се случи кредитниот рејтинг на AIG падна и државата мораше да ги спаси, а акционерите останаа без своето сопствеништво.
3 Поврзано
*Асиметрични информации
*Осигурување
*Погрешна селекција
*Теорија на игрите
Писател од сенка

Писател од сенка е филм во режија на Роман Полански. Главните улоги ги толкуваат: Јуан Мекгрегор, Оливија Вилијамс и Пирс Броснан.
1 Содржина
Менаџерот успева да убеди еден успешен писател да ги доврши мемоарите на поранешниот британски премиер Адам Ланг, бидејќи неговиот долгогодишен соработник и помошник загинал во сообраќајна несреќа. Писателот заминува во куќата на Ланг, во која тој живее со сопругата Рут и со асистентката и љубовница, Амелија. Набргу, Ланг ќе биде обвинет за воени злосторства, а новинарите започнуваат да ја опсаднуваат неговата куќа.
Челичната дама (филм)

„Челичната дама“ (англиски: ''The Iron Lady'') е филм од 2011 година, во режија на Филида Лојд, а според сценариото на Аби Морган. Главните улоги ги толкуваат: Мерил Стрип (Meryl Streep), Џим Бродбент (Jim Broadbent), Оливија Колман (Olivia Colman), Ричард Грант (Richard E. Grant) и Ентони Хед (Anthony Head). За улогата на Тачер, во 2012 година, Мерил Стрип ги добила наградите „Оскар“ и „Златен глобус“ за најдобра главна женска улога, а филмот добил уште еден „Оскар“ за најдобра шминка. Исто така, филмот добил уште 20 други награди и имал 37 номинации. Сепак, децата на Маргарет Тачер, Марк и Керол, биле незадоволни од начинот на којшто нивната мајка е прикажана во филмот.
1 Содржина
Филмот е ретроспектива на кариерата на поранешната премиерка на Британија, Маргарет Тачер. Додека остарената Тачер (ја игра Стрип) ја пакува облеката на својот сопруг, кој умрел неодамна, таа започнува змаислен разговор со него, раскажувајќи за својата политичка кариера. Притоа, најпрвин е прикажана нејзината младост, кога таа работела во семејната продавница и со занос ги слушала политичките говори на својот татко; потоа, таа се запишува на Оксфордскиот универзитет, по што се мажи за Денис (го игра Бродбент). На почетокот, таа наидува на бројни пречки додека навлегува во политиката, а врвот на нејзината политичка кариера доаѓа кога е избрана за првата премиерка на Обединетото Кралство. Таа е конзервативна, непоколеблива дама со челична волја, која и во семејството и во јавниот живот се наметнува како авторитативна личност. Тачер покажува бескомпромисност и во критичните моменти, како што се големите штрајкови на рударските и бродските работници или за време на војната за Фолкландските острови.
Руговска Клисура

Руговската Клисура (албански: ''Gryka e Rugovës'') е 25 километри долга клисура во Косово. Се наоѓа во планинскиот венец Проклетие на границата со Црна Гора. Градот Пеќ се наоѓа на влезот во клисурата. Ова клисура е една од најпознатите туристички места во Република Косово.
1 Поврзано
*Руговски Планини
*Географија на Косово
Параналска опсерваторија

Параналска опсерваторија — астрономска опсерваторија на ридот Паранал, 120 км јужно од градот Антофагаста, Чиле. Сместена е на надморска височина од 2.635 м и ја опслужува Европската јужна опсерваторија. Најголемиот телескоп е наречен Многу голем телескоп (VLT) и е составен од четири посебни телескопи со пречник од 8,2 м. Покрај ова, со заедничко сосредочување на нивната светлина, четирите телескопи сочинуваат петти инструмент, наречен Интерферометар на Многу големиот телескоп (''Very Large Telescope Interferometer'', VLTI). Во состав на VLTI (1,8 м) влегуваат и четири помошни телескопи за да може да работи кога главните телескопи се зафатени.
Во комплексот се наоѓа и Извиден телескоп на VLT (''VLT Survey Telescope'') со пречник од 2,6 м, како и телескопот VISTA со пречник од 4,0 м и пошироки видни полиња за рамномерно извидување на големи небесни подрачја.
1 Телескопи
1.1 Многу голем телескоп
Многу големиот телескоп (''Very Large Telescope'', VLT) се состои од четири телескопи со пречник од 8,2 м што работат на видлива и инфрацрвена светлина. Овие, заедно со помалите помошни телескопи, се здружуваат и се создава оптички интерферометар извесни ноќи од годината. Сите телескопи со пречник од 8,2 м имаат адаптивна оптика и целосен прибор од инструменти.
1.2 Извиден телескоп VISTA
VISTA (''Visible & Infrared Survey Telescope for Astronomy'', „Телескоп за видливо и инфрацрвено астрономско извидување“) телескоп со пречник од 4,0 м и широко видно поле, чоја особена задача е да прави инфрарвени извидувања на небото. Изграден е блиску до VLT со здружени напори на 18 британски универзитети под водство на Лондонскиот универзитет „Кралица Марија“. Отворен е во декември 2009 г.
1.3 Извиден телескоп на VLT (VST)
Извидниот телескоп на VLT (''VLT Survey Telescope'', VST) е телескоп со пречник од 2,6 м и широкополски снимач предвиден како помагало на VLT.
2 Други објекти
Покрај телескопите, контролните објекти и помошните згради, Параналската опсерваторија има и живеалиштен дел наречен „ЕСО Хотел“ (''ESO Hotel''), каде е сместен научниот кадар и гостите. Оддалечен е на 3 км од телескопите и лежи на место 200 м пониско од нив. Половина од живеалиштниот дел е вграден во самата планина, а бетонските делови се обоени за да се вклопуваат во околните предели. Покрај станови, во него има вежбалница, базен, ресторан и две градини. Украсувач на градбата е чиленаскиоот архитект Паула Гутјерез Ерландсен, Маркиза од Пика.
3 Галерија
4 Поврзано
* Европска јужна опсерваторија
* Ла Сиља
* Многу голем телескоп
* Европски исклучително голем телескоп
ATC код C09

1 C09A АКЕ инхибитори, чисти
1.1 C09AA АКЕ инхибитори, чисти
:C09AA01 Каптоприл
:C09AA02 Еналаприл
:C09AA03 Лизиноприл
:C09AA04 Периндоприл
:C09AA05 Рамиприл
:C09AA06 Квинаприл
:C09AA07 Беназеприл
:C09AA08 Цилазаприл
:C09AA09 Фосиноприл
:C09AA10 Трандолаприл
:C09AA11 Спираприл
:C09AA12 Делаприл
:C09AA13 Моексиприл
:C09AA14 Темокаприл
:C09AA15 Зофеноприл
:C09AA16 Имидаприл
2 C09B АКЕ инхибитори, комбинации
2.1 C09BA АКЕ инхибитори и диуретици
:C09BA01 Каптоприл и диуретици
:C09BA02 Еналаприл и диуретици
:C09BA03 Лизиноприл и диуретици
:C09BA04 Периндоприл и диуретици
:C09BA05 Рамиприл и диуретици
:C09BA06 Квинаприл и диуретици
:C09BA07 Беназеприл и диуретици
:C09BA08 Цилазаприл и диуретици
:C09BA09 Фосиноприл и диуретици
:C09BA12 Делаприл и диуретици
:C09BA13 Моексиприл и диуретици
:C09BA15 Зофеноприл и диуретици
2.2 C09BB АКЕ инхибитори и блокатори на калциумовите канали
:C09BB02 Еналаприл и лерканидипин
:C09BB03 Лизиноприл и амлодипин
:C09BB04 Периндоприл и амлодипин
:C09BB05 Рамиприл и фелодипин
:C09BB06 Еналаприл и нитрендипин
:C09BB07 Рамиприл и амлодипин
:C09BB10 Трандолаприл и верапамил
:C09BB12 Делаприл и манидипин
2.3 C09BX АКЕ инхибитори, други комбинации
:C09BX01 Периндоприл, амлодипин и индапамид
:C09BX02 Периндоприл и бисопролол
:C09BX03 Рамиприл, амлодипин и хидрохлоротиазид
:C09BX04 Периндоприл, бисопролол и амлодипин
:QC09BX90 Беназеприл и пимобендан
3 C09C Ангиотензин II антагонисти, чисти
3.1 C09CA Ангиотензин II антагонисти, чисти
:C09CA01 Лосартан
:C09CA02 Епросартан
:C09CA03 Валсартан
:C09CA04 Ирбесартан
:C09CA05 Тасосартан
:C09CA06 Кандесартан
:C09CA07 Телмисартан
:C09CA08 Олмесартан медоксомил
:C09CA09 Азилсартан медоксомил
:C09CA10 Фимасартан
4 C09D Ангиотензин II антагонисти, комбинации
4.1 C09DA Ангиотензин II антагонисти и диуретици
:C09DA01 Лосартан и диуретици
:C09DA02 Епросартан и диуретици
:C09DA03 Валсартан и диуретици
:C09DA04 Ирбесартан и диуретици
:C09DA06 Кандесартан и диуретици
:C09DA07 Телмисартан и диуретици
:C09DA08 Олмесартан медоксомил и диуретици
:C09DA09 Азилсартан медоксомил и диуретици
4.2 C09DB Ангиотензин II антагонисти и блокатори на калциумовите канали
:C09DB01 Валсартан и амлодипин
:C09DB02 Олмесартан медоксомил и амлодипин
:C09DB04 Телмисартан и амлодипин
:C09DB05 Ирбесартан и амлодипин
:C09DB06 Лосартан и амлодипин
:C09DB07 Кандесартан и амлодипин
:C09DB08 Валсартан и лерканидипин
:C09DB09 Фимасартан и амлодипин
4.3 C09DX Ангиотензин II антагонисти, други комбинации
:C09DX01 Валсартан, амлодипин и хидрохлортиазид
:C09DX02 Валсартан и алискирен
:C09DX03 Олмесартан медоксомил, амлодипин и хидрохлортиазид
:C09DX04 Валсартан и сакубитрил
:C09DX05 Валсартан и небиволол
:C09DX06 Кандесартан, амлодипин и хидрохлоротиазид
:C09DX07 Ирбесартан, амлодипин и хидрохлоротиазид
5 C09X Други агенси кои делуваат на ренин-ангиотензин системот
5.1 C09XA Ренин-инхибитори
:C09XA01 Ремикирен
:C09XA02 Алискирен
:C09XA52 Алискирен и хидрохлортиазид
:C09XA53 Алискирен и амлодипин
:C09XA54 Алискирен, амлодипин и хидрохлортиазид
Силван Видмер

Силван Видмер (роден во Арау, 5 март 1993) — швајцарски фудбалер, играч од одбраната на Мајнц 05 и на швајцарската репрезентација.
1 Технички карактеристики
Агилен играч, кој има добар удар со глава, солидни физички предиспозиции, одлично чувство за заземање добра позиција на теренот и може да игра во сите улоги по десната страна; во одбрана со четворица и како бек/крило во 3-5-2 формација.
2 Клупска кариера
Својте фудбалски почетоци Видмер ги направил во екипата на Виренлос, каде тренирал шест години пред да се префрли во екипата на Баден во 2007 година. Во 2008 година, бил купен од страна на Арау, фудбалски клуб, од неговиот роден град. Во сезоната 2010-11, одиграл 9 натпревари за вториот тим на Арау, а во летните подготовки за новата сезона бил промововиран во првиот тим и му бил доделен дресот со број 4. Своето професионално деби го направил на 23 јули 2011, во победата на гости над Винтертур во Швајцарската Челенџ лига.. Својот прв погодок во кариерата го постигнал на 21 ноември, во ремито 2-2 против Санкт Гален на домашен терен. Својата прва сезона во дресот на Арау ја завршил со 29 првенствени настапи и 3 гола.
На 8 април 2012 година потпишал за Гранада, шпански клуб во сопственост на Џампаоло Поцо (инаку сопственик и на италијанскиот прволигаш Удинезе), но сезоната ја поминал на заем во Арау, каде бил одличен постигнувајќи 8 гола во 34 настапи.
Пред почетокот на следната сезона, Гранада решила да му го продаде Видмер на Удинезе за сума од 750.000 €. Клубот му го доделил дресот со број 27, кој претходно со голем успех го носел колумбиецот Пабло Армеро. Тој дебитирал за Удинезе на 1 август 2013 година во натпревар од квалификациите за Лига Европа против Широки Бријег кој Удинезе го добил со 3-1 во Босна. На 24 ноември 2013 дебитирал во Серија А, влегувајќи од клупата во натпреварот против Фјорентина. На 9 јануари 2014 година го имал своето деби во италијанскиот куп играјќи ги сите 90 минути во вториот круг; Удинезе - Интер (1-0).
Својот прв гол за Удинезе го постигнал на 2 ноември 2014, во поразот со 2-4 на домашен терен од Џенова. Голот го постигнал со низок, прецизен удар во спротивниот агол, по одличното додавање на Антонио Ди Натале.
3 Репрезентативна кариера
Дебитирал за швајцарската репрезентација под 18 години во 2010 година, а откако запишал 8 натпревари на кој постигнал еден гол, во 2011 година бил повикан во репрезентацијата под 19 години.
29 февруари 2012 година го направил своето деби во репрезентацијата под 21 година, играјќи како стартер против врсниците од Австрија.
4 Клупска статистика
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2011-2012, Арау, ЧЛ, 29+2, 3+0, КШ, 1, 0, -, -, -, -, -, -, 32, 3
2012-2013, ЧЛ, 34, 8, КШ, 2, 0, -, -, -, -, -, -, 36, 8
Вкупно Арау 63+2 11+0 3 0 - - - - 68 11
2013-2014, Удиинезе, А, 16, 0, КИ, 2, 0, ЛЕ, 1, 0, -, -, -, 19, 0
2014-2015, А, 11, 1, КИ, 1, 0, -, -, -, -, -, -, 12, 1
Вкупно во кариерата 90+2 12 6 0 1 0 99 12
ATC код C05

1 C05A Агенси за третман на хемороиди и анални фисури за топикална употреба
1.1 C05AA Кортикостероиди
:C05AA01 Хидрокортизон
:C05AA04 Преднизолон
:C05AA05 Бетаметазон
:C05AA06 Флуорометолон
:C05AA08 Флуокортолон
:C05AA09 Дексаметазон
:C05AA10 Флуоцинолон ацетонид
:C05AA11 Флуоцинонид
:C05AA12 Триамцинолон
1.2 C05AD Локални анестетици
:C05AD01 Лидокаин
:C05AD02 Тетракаин
:C05AD03 Бензокаин
:C05AD04 Цинхокаин
:C05AD05 Прокаин
:C05AD06 Оксетакаин
:C05AD07 Прамокаин
1.3 C05AE Мускулни релаксанти
:C05AE01 Глицерил тринитрат
:C05AE02 Изосорбид динитрат
:C05AE03 Дилтиазем
1.4 C05AX Други агенси за третман на хемороиди и анални фисури за топикална употреба
:C05AX01 Препарати на алуминиум
:C05AX02 Препарати на бизмут, комбинации
:C05AX03 Други препарати, комбинации
:C05AX04 Препарати на цинк
:C05AX05 Трибенозид
2 C05B Антиварикозна терапија
2.1 C05BA Хепарини или хепариноиди за топикална употреба
:C05BA01 Органо-хепариноид
:C05BA02 Натриум аполат
:C05BA03 Хепарин
:C05BA04 Пентозан полисулфат натриум
:C05BA51 Хепариноид, комбинации
:C05BA53 Хепарин, комбинации
2.2 C05BB Склерозирачки агенси за локално инјектирање
:C05BB01 Моноетаноламин олеат
:C05BB02 Полидоканол
:C05BB03 Инвертен шеќер
:C05BB04 Натриум тетрадецил сулфат
:C05BB05 Фенол
:C05BB56 Гликоза, комбинации
2.3 C05BX Други склерозирачки агенси
:C05BX01 Калциум добесилат
:C05BX51 Калциум добесилат, комбинации
3 C05C Капиларо–стабилизирачки агенси
3.1 C05CA Биофлавоноиди
:C05CA01 Рутозид
:C05CA02 Моноксерутин
:C05CA03 Диосмин
:C05CA04 Троксерутин
:C05CA05 Хидросмин
:C05CA51 Рутозид, комбинации
:C05CA53 Диосмин, комбинации
:C05CA54 Троксерутин, комбинации
3.2 C05CX Други капиларо–стабилизирачки агенси
:C05CX01 Трибенозид
:C05CX02 Нафтазон
:C05CX03 Семе од див костен
Навртка

Навртка, винт или мутер - машински елемент кој има отвор или дупкa со навои. Наврткатa во повеќе случаи се користи во комбинација со соодветна завртка како би се споиле различни машински елементи. Овие два елемента се споени заедно благодарение на силата на триење помеѓу завртката и навртката и површинскиот притисок помеѓу навртката и елементот кој се спојува со оваа врска. Доколку завртката и навртката се изложени на вибрации често се користат додатни машински елементи како би се спречило несакано отпуштање на овие навојни елементи (еластична подлошка, расцепка и сл.). Доколку е потребно осигурување на навојот спојот без додатни елементи, се користат се самоосигурувачки навртки, кои со помош на различни конструктивни решенија го зголемуваат триењето во навојот или на некој друг начин не допуштаат попуштање на навојниот спој.
Како и кај завртката и навртката може да има лев или десен (најчесто) навој.
1 Видови навртки
Според обликот, навртката може да биде:
* Шестаголна (најчеста)
* Квадратна
* Пеперужна навртка
* Т навртка
* Слепа навртка („капа“)
* „Унит“ навртка
* Навртка со жлебови
* Навртка за заварување
Според начинот за осигурување од одвртување, може да биде:
* Со пластичен прстен
* Со жлебови и искривена игла
* Со назабен прстен
2 Поврзано
* Завртка
* Подлошка или Шајбна
Џоан Колинс

Џоан Колинс (англиски: ''Joan Collins'') (23 мај 1933, Падингтон, Лондон, Обединето Кралство) е англиска глумица.
1 Животопис
Џоан Колинс е родена во 1933 година. Таа е омажена за режисерот Перси Гибсон.
2 Кариера
Колинс стекнала слава со улогата на Алексис во телевизиската серија „Династија“. Во 1983 година, таа добила ѕвезда на Холивудската патека на славните. Исто така, таа глумела и во филмот „Најдобрите мигови од животот“, како и во телевизиската серија „Бенидорм“.
Покрај со глумата, Колинс се занимавала и со пишување: во 2014 година ја издала автобиографската книга „Страст за живот“. Исто така, таа има сопствена козметичка линија „Joan Collins Timeless Beauty“.
Игра на судбината

Игра на судбината е американски филм во режија на Дејвид Расел. Главните улоги ги играат: Бен Стилер, Патриша Аркет и Теа Лиони.
1 Содржина
Мел и неговата сопруга не можат да се договорат за името на синот. Мел е посвоен и не сака да му даде име на детето, додека не ги дознае своите корени. Тој ја убедува сопругата дека изборотќе биде лесен, кога ќе дознае кои му се биолошките родители. Со помош на еден агент од службата за посвојување, Мел и жена му тргнуваат на патување низ САД во потрага по неговите биолошки родители.
Маска (филм)

Маска е американски филм од 1994 година, во режија на Чак Расел. Главните улоги ги играат: Џим Кери, Камерон Дијаз и Питер Ригерт.
1 Содржина
Стенли Ипкис (го игра Кери) е обичен банкарски службеник, кој случајно наоѓа маска со огромна моќ. Со неа, тој се трансформира во семоќен човек, кому не му можат ништо ниту куршумите, ја ограбува банката и ја заведува девојката (ја глуми Дијаз) на опасниот шеф на криминалците. Сфаќајќи дека во маската се крие голема негативна енергија, на крајот тој одлучува да се ослободи од неа.
Хелда (род)

Хелда — цветни растенија од то на троскотите (''Polygonaceae'').
1 Опис
Родот хелда опфаќа 15-16 ови растенија, меѓу кои два претставуваат важни земјоделски култури: обичната хелда (''Fagopyrum esculentum'') и татарската хелда (''Fagopyrum tataricum''). Имаат слична употреба и се категоризирани како псевдожитарки бидејќи се користат за иста намена како житарките, но не му припаѓаат на семејството треви (''Poaceae'').
Во рамките на родот се наоѓаат и следниве питоми видови: повеќегодишната хелда ''Fagopyrum dibotrys'' (порано ''Fagopyrum cymosum''),''Fagopyrum giganteum'' и ''Fagopyrum homotropicum''.
Растенијата имаат петливчени цветови распоредени во сложен грозд што даваат снопчиња со странични цветови на врвот од гранчето.
2 Поврзано
* Троскоти
* Псевдожитарки
* Житарки
* Дива хелда — поинакво растение
Џуди Денч

Џуди Денч (англиски: ''Judi Dench'') (9 декември 1934, Хјуворт, Обединето Кралство) е британска глумица, најмногу позната по своите улоги во серијалот за тајниот агент Џејмс Бонд.
1 Животопис
Во поодминатата возраст, Џуди Денч живеела сама, заедно со своите миленици (куче, две мачки и златна рипка) во стара селска куќа во Кент. Притоа, таа страдала од макуларна дегенерација на очите, поради што повремено останувала без вид. Така, во февруари 2015 година, Денч изјавила: „Состојбата ми се влошува. Постојано паѓам, како да сум пијана... Повеќе не можам ни да патувам сама“.
2 Кариера
Џуди Денч е најпозната по настапите во филмовите за Џејмс Бонд. Во 2012 година, таа за последен пат (седми по ред) го одиграла ликот на М во 23. филм за Џејмс Бонд „Скајфол“. Во 2013 година, таа играла во филмот „Филомена“ за кој ја добила седмата номинација за наградата „Оскар“. Потоа, таа играла во продолжението на комедијата „Најдобриот егзотичен хотел Мариголд“, како и во британската историска серија „Празната круна“.
Црвената жештина (филм)

Црвената жештина (англиски: ''Red Heat'') е американски филм од 1988 година, во режија на Волтер Хил. Главните улоги ги играат: Арнолд Шварценегер, Џејмс Белуши и Питер Бојл.
1 Содржина
Рускиот трговец со дрога, Виктор, ја напушта Русија и бега во Чикаго, но таму го апсат. Русите го праќаат својот најдобар и најсилен полицаец Иван Данко (го игра Шварценегер) за да го врати назад во Русија, но Виктор успева да побегне. Полицаецот и неговиот помошник (го игра Белуши) тргнуваат во потера по Виктор.
Војната на Чарли Вилсон

Војната на Чарли Вилсон (англиски: ''Charlie Wilson's War'') е американски филм од 2007 година, во режија на Мајк Николс. Главните улоги ги толкуваат: Том Хенкс, Џулија Робертс, Филип Сејмур Хофман, Ејми Адамс и Емили Блант.
1 Содржина
Чарли Вилсон (го игра Хенкс) се занимава со политика од раната младост, а во еден период бил и конгресмен на државата Тексас. Во својата кариера, која не била многу значајна, тој бил познат по своите демократски ставови за социјална сигурност, за правата на жените и за абортусот. Но, исто така, тој бил познат и како љубител на жените и на пороците. Во 1980-тите години дошло до пресврт во неговата кариера, кога меѓу неговите политички и финансиски поддржувачи се вклучила и една од најбогатите жени на светот, Џоан Херинг (ја игра Робертс), која му била повремена љубовница.
Браќата Блуз 2000

Браќата Блуз 2000 (англиски: ''Blues Brothers 2000'') е американски филм од 1998 година, во режија на Џон Лендис. Главните улоги ги играат: Ден Ајкројд и Џон Гудмен. Филмот претставува продолжение на приказната за браќата Блуз.
1 Содржина
Елвуд Блуз, чиј брат излегува од затвор, се обидува повторно да ја собере старата група. Затоа, Елвуд се враќа во Чикаго и повторно, со помош на концерт, се обидува да го спаси домот за сираци во кој израснал.
Поле на соништата

Поле на соништата (англиски: ''Field of Dreams'') е американски филм од 1989 година, во режија на Фил Алден Робинсон. Главните улоги ги играат: Кевин Костнер и Реј Лјота. Филмот бил номиниран за наградата „Оскар“ во три категории.
1 Содржина
Фармерот од Ајова, Реј Кинсела слуша чудни гласови, кои му наредуваат да ја преора нивата со пченка и да ја претвори во терен за бејзбол. На почетокот, теренот ги привлекува духовите на одамна починатите ѕвезди на бејзболот, но подоцна станува место на кое луѓето ги остваруваат своите соништа.
Светот не е доволен

Светот не е доволен (англиски: ''The World is not enough'') е британски филм од 1999 година, во режија на Мајкл Ејптид. Главните улоги ги играат: Пирс Броснан, Софи Марсо и Џуди Денч. Филмот е дел од серијалот посветен на тајниот агент Џејмс Бонд.
1 Содржина
Во седиштето на МИ6 е убиен нафтениот тајкун сер Роберт Кинг. Затоа, Бонд добива задача да ја заштитува неговата ќерка Електра и нејзиното богатство. Електра е наследничка на богатите нафтени полиња во Каспиското Море, проценети на стотици милијарди долари. Нејзиното богатство е привлечно за светските моќници, а особено за Ренард, убиецот на нејзиниот татко. Ренард прави саботажа на нафтоводот на Кинг, кој во иднина би можел да обезбеди нафта за целиот свет.
Вирцова синтеза

Вирцова синтеза или Вирцова реакција (се среќава неисправно како ''Вурцова''''синтеза/реакција'') — спојна реакција во органската хемија, органометалната хемија, и неорганската хемија (неоргански полимери и мешовити полимери). Наречена е по францускиот хемичар Шарл Адолф Вирц (1817-1874). При Вирцова синтеза две алкилни халогениди се спојуваат со помош на натриум и како производ се добива алкан или повторно алкилхалогенид со поголем број на јаглеродни атоми (доколку имаме еден или повеќе халогени елемент како радикали), а како спореден производ се добива натриумова сол на халогенидот:
R-X + 2Na + X-R -> R-R + 2NaX
Освен натриум, за спојување на алкилните халогениди можат да се користат и сребро, цинк, железо, бакар, индиум и смеса од манган и бакар(I) хлорид.
1 Механизам на Вирцова синтеза
Реакцијата се одвива преку слободни радикали, односно првиот чекор се состои од оддавање на еден електрон од металот (во овој случај натриум) кон молекуларната орбитала на јаглеродниот атом и халогенот при што настануваат натриум халогенид и слободен радикал.
:<math>\mathrm{R{-}X\ +\ Na\ \longrightarrow\ R\dot\ +\ NaX}</math>
Алкилскиот радикал е многу реактивен и поради тоа реагира со вториот атом на натриум при што настанува органонатриумова врска. Притоа јаглеродот е делумно негативно наелектризиран, а натриумот делумно позитивно наелектризиран.
:<math>\mathrm{R\dot\ +\ Na\ \longrightarrow\ NaR}</math>
Алкиланјонот од органонатриумовата врска во една SN2 реакција го заменува халогениот елемент во другиот алкилхалогенид, а како производ на оваа реакција се добива алкан или алкилхалогенид и натриумова сол на халогенидот.
:<math>\mathrm{NaR\ +\ R{-}X\ \longrightarrow\ R{-}R\ +\ NaX}</math>
2 Примери и ограничувачки фактори
Типичен пример за Вирцова синтеза е додавањето на јодометан или хлороетан во концентриран диетил етер. Алканите коишто се добиваат во ваквата реакција во себе содржат двојно повеќе јаглеродни атоми, од јодометанот настана етан, а од хлороетанот настана бутан.
Вирцовата синтеза, главно поради големиот број на ограничувачки фактори, не наоѓа голема примена. Доколку за реактанти бидат земени две различни алкилни халогениди, производот на реакцијата ќе биде смеса од повеќе алкани. Поради малите разлики во точките на вриење, тешко е да се одвојат истите. Вирцовата синтеза се заснова на супституција на слободни радикали, поради што во една споредна реакција може да се добие алкен.
2.1 Вирцова синтеза во органометалната хемија
:<math>\mathrm{SiH_3Cl\ +\ CH_3Cl\ +\ 2\ Na\ \longrightarrow\ H_3SiCH_3\ +\ 2\ NaCl}</math>
3 Поврзано
* Вирц-Фитигова реакција
* Улманова реакција